CELEX: 32019D0136
Language: el
Date: 2019-01-28 00:00:00
Title: Απόφαση (ΕΕ) 2019/136 του Συμβουλίου, της 28ης Ιανουαρίου 2019, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της ομάδας εργασίας οίνου, η οποία συστάθηκε με τη Συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά τα έντυπα που πρέπει να χρησιμοποιούνται ως πιστοποιητικά για την εισαγωγή αμπελοοινικών προϊόντων καταγωγής Ιαπωνίας στην Ευρωπαϊκή Ένωση, καθώς και τις διαδικασίες αυτοπιστοποίησης

29.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 25/25
               
            
         ΑΠΟΦΑΣΗ (ΕΕ) 2019/136 ΤΟΥ ΣΥΜΒΟΥΛΙΟΥ
         της 28ης Ιανουαρίου 2019
         σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της ομάδας εργασίας οίνου, η οποία συστάθηκε με τη Συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, όσον αφορά τα έντυπα που πρέπει να χρησιμοποιούνται ως πιστοποιητικά για την εισαγωγή αμπελοοινικών προϊόντων καταγωγής Ιαπωνίας στην Ευρωπαϊκή Ένωση, καθώς και τις διαδικασίες αυτοπιστοποίησης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η Συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας (1) («η Συμφωνία») συνήφθη από την Ένωση με την απόφαση (ΕΕ) 2018/1907 του Συμβουλίου (2). Αρχίζει να ισχύει την 1η Φεβρουαρίου 2019.
                  
               
                     (2)
                  
                  
                     Δυνάμει του άρθρου 2.28 παράγραφος 1 της συμφωνίας, πιστοποιητικό επικυρωμένο σύμφωνα με τις νομοθετικές και κανονιστικές διατάξεις της Ιαπωνίας, συμπεριλαμβανομένης αυτοπιστοποίησης που εκδίδεται από παραγωγό εξουσιοδοτημένο από την αρμόδια αρχή της Ιαπωνίας, αρκούν ως έγγραφα που αποδεικνύουν ότι πληρούνται οι απαιτήσεις εισαγωγής και πώλησης στην Ένωση αμπελοοινικών προϊόντων καταγωγής Ιαπωνίας, ως αναφέρονται στα άρθρα 2.25, 2.26 ή 2.27 της συμφωνίας.
                  
               
                     (3)
                  
                  
                     Δυνάμει του άρθρου 2.28 παράγραφος 2 της συμφωνίας, η ομάδα εργασίας οίνου θεσπίζει, με απόφασή της, τις διαδικασίες για την εφαρμογή της παραγράφου 1 του εν λόγω άρθρου, και ιδίως τα έντυπα που πρέπει να χρησιμοποιούνται και τις πληροφορίες που πρέπει να παρέχονται στο πιστοποιητικό.
                  
               
                     (4)
                  
                  
                     Το άρθρο 2.35 παράγραφος 2 στοιχείο α) της Συμφωνίας προβλέπει ότι η ομάδα εργασίας οίνου θεσπίζει τις διαδικασίες σχετικά με την αυτοπιστοποίηση.
                  
               
                     (5)
                  
                  
                     Σύμφωνα με το άρθρο 2.35 παράγραφος 3 της Συμφωνίας, η πρώτη συνεδρίαση της ομάδας εργασίας οίνου διεξάγεται την ημερομηνία έναρξης ισχύος της παρούσας Συμφωνίας.
                  
               
                     (6)
                  
                  
                     Η ομάδα εργασίας οίνου, κατά την πρώτη συνεδρίασή της την 1η Φεβρουαρίου 2019 θα θεσπίσει την απόφαση για τα έντυπα που πρέπει να χρησιμοποιούνται ως πιστοποιητικά για την εισαγωγή αμπελοοινικών προϊόντων καταγωγής Ιαπωνίας στην Ένωση, καθώς και τις διαδικασίες αυτοπιστοποίησης, ώστε να καταστεί δυνατή η αποτελεσματική εφαρμογή της Συμφωνίας και, κατ' αυτό τον τρόπο, να απλουστευθεί η εισαγωγή αμπελοοινικών προϊόντων καταγωγής Ιαπωνίας. Τα προβλεπόμενα έντυπα και οι διαδικασίες σχετικά με την αυτοπιστοποίηση συνάδουν με τις πολιτικές της Ένωσης για τη διευκόλυνση του εμπορίου και τη συνεργασία για την πρόληψη της απάτης με τρίτες χώρες που έχουν συνάψει συμφωνίες με την Ένωση.
                  
               
                     (7)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της ομάδας εργασίας οίνου.
                  
               
                     (8)
                  
                  
                     Η θέση της Ένωσης στο πλαίσιο της ομάδας εργασίας οίνου θα πρέπει επομένως να βασίζεται στο επισυναπτόμενο σχέδιο απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο της ομάδας εργασίας οίνου κατά την πρώτη συνεδρίαση βασίζεται στο σχέδιο απόφασης το οποίο επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 28 Ιανουαρίου 2019.
            
               
                  Για το Συμβούλιο
               
               
                  Ο Πρόεδρος
               
               P. DAEA
            
         
         
            (1)  ΕΕ L 330 της 27.12.2018, σ. 3.
         
            (2)  Απόφαση (ΕΕ) 2018/1907 του Συμβουλίου, της 20ής Δεκεμβρίου 2018, για τη σύναψη της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας (ΕΕ L 330 της 27.12.2018, σ. 1).
      
      
         
            ΣΧΕΔΙΟ
            ΑΠΟΦΑΣΗ αριθ. 1/2019 ΤΗΣ ΟΜΑΔΑΣ ΕΡΓΑΣΙΑΣ ΕΕ-ΙΑΠΩΝΙΑΣ ΓΙΑ ΤΟΝ ΟΙΝΟ
            της ….
            σχετικά με τη θέσπιση των εντύπων που πρέπει να χρησιμοποιούνται ως πιστοποιητικά για την εισαγωγή αμπελοοινικών προϊόντων καταγωγής Ιαπωνίας στην Ευρωπαϊκή Ένωση, καθώς και των διαδικασιών αυτοπιστοποίησης
            Η ΟΜΑΔΑ ΕΡΓΑΣΙΑΣ ΟΙΝΟΥ,
            Έχοντας υπόψη τη Συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, και ιδίως τα άρθρα 2.28 και 2.35,
            Εκτιμώντας τα ακόλουθα:
            
                        (1)
                     
                     
                        Η Συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας («η Συμφωνία») αρχίζει να ισχύει την 1η Φεβρουαρίου 2019.
                     
                  
                        (2)
                     
                     
                        Το άρθρο 22.4 της Συμφωνίας συγκροτεί ομάδα εργασίας οίνου, η οποία, μεταξύ άλλων, είναι αρμόδια για την αποτελεσματική εφαρμογή και λειτουργία του τμήματος Γ και του παραρτήματος 2-Ε της Συμφωνίας.
                     
                  
                        (3)
                     
                     
                        Δυνάμει του άρθρου 2.28 παράγραφος 1 της Συμφωνίας, πιστοποιητικό επικυρωμένο σύμφωνα με τις νομοθετικές και κανονιστικές διατάξεις της Ιαπωνίας, συμπεριλαμβανομένης αυτοπιστοποίησης που εκδίδεται από παραγωγό εξουσιοδοτημένο από την αρμόδια αρχή της Ιαπωνίας, αρκούν ως έγγραφα που αποδεικνύουν ότι πληρούνται οι απαιτήσεις εισαγωγής και πώλησης στην Ευρωπαϊκή Ένωση αμπελοοινικών προϊόντων καταγωγής Ιαπωνίας, ως αναφέρονται στα άρθρα 2.25, 2.26 ή 2.27 της συμφωνίας.
                     
                  
                        (4)
                     
                     
                        Δυνάμει του άρθρου 2.28 παράγραφος 2 στοιχείο α) της Συμφωνίας, τα έντυπα που πρέπει να χρησιμοποιούνται ως πιστοποιητικά και οι πληροφορίες που πρέπει να παρέχονται στα πιστοποιητικά πρέπει να θεσπιστούν με απόφαση της ομάδας εργασίας οίνου η οποία έχει συγκροτηθεί δυνάμει του άρθρου 22.4 της Συμφωνίας.
                     
                  
                        (5)
                     
                     
                        Σύμφωνα με το άρθρο 2.35 παράγραφος 2 στοιχείο α) της Συμφωνίας, οι διαδικασίες σχετικά με την αυτοπιστοποίηση πρέπει να θεσπιστούν από την ομάδα εργασίας οίνου,
                     
                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
               Άρθρο 1
               
                  1.   Το έντυπο που πρέπει να χρησιμοποιείται για πιστοποιητικά επικυρωμένα σύμφωνα με τις νομοθετικές και κανονιστικές διατάξεις της Ιαπωνίας παρατίθεται στο παράρτημα I της παρούσας απόφασης.
               
               
                  2.   Το έντυπο που πρέπει να χρησιμοποιείται για την αυτοπιστοποίηση παραγωγών εξουσιοδοτημένων από την αρμόδια αρχή της Ιαπωνίας παρατίθεται στο παράρτημα II της παρούσας απόφασης.
               
               
                  3.   Οι διαδικασίες που αφορούν την αυτοπιστοποίηση παραγωγών εξουσιοδοτημένων από την αρμόδια αρχή της Ιαπωνίας παρατίθενται στο παράρτημα III της παρούσας απόφασης.
               
            
            
               Άρθρο 2
               Η παρούσα απόφαση αρχίζει να ισχύει την ημερομηνία της έκδοσής της.
            
            
               …,
               
                  
                     Για την ομάδα εργασίας οίνου
                  
                  
                     […]
                  
               
            
         
      
      
         
            ΠΑΡΑΡΤΗΜΑ I
            
               
            Κείμενο της εικόνας
            
               ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΕΚΔΟΘΕΝΤΟΣ ΑΠΟ ΤΟ NATIONAL RESEARCH INSTITUTE OF BREWING [NRIB] ΓΙΑ ΤΙΣ ΕΙΣΑΓΩΓΕΣ ΑΜΠΕΛΟΟΙΝΙΚΩΝ ΠΡΟΪΟΝΤΩΝ ΚΑΤΑΓΩΓΗΣ ΙΑΠΩΝΙΑΣ ΣΤΗΝ ΕΕ (1)
               1. Εξαγωγέας (πλήρες όνομα και διεύθυνση)
               Τρίτη χώρα έκδοσης: ΙΑΠΩΝΙΑ
               Απλοποιημένος VI 1 Α/Α (2):
               ΕΓΓΡΑΦΟ ΓΙΑ ΤΗΝ ΕΙΣΑΓΩΓΗ ΟΙΝΩΝ,ΧΥΜΩΝ ΚΑΙ ΓΛΕΥΚΩΝ ΣΤΑΦΥΛΙΩΝ ΣΤΗΝΕΥΡΩΠΑΪΚΗ ΕΝΩΣΗ
               2. Παραλήπτης (όνομα και διεύθυνση)
               3. Σφραγίδα του τελωνείου (αποκλειστικά για υπηρεσιακή χρήση στην ΕΕ)
               4. Μέσο μεταφοράς και λεπτομέρειες μεταφοράς (3)
               5. Τόπος εκφόρτωσης (εάν διαφέρει από το 2)
               6. Περιγραφή του εισαγόμενου προϊόντος (4)
               7. Ποσότητα σε l/hl/kg
               8. Αριθμός περιεκτών (5)
               9. Πιστοποιητικό
               «Το ανωτέρω περιγραφόμενο προϊόν προορίζεται για άμεση ανθρώπινη κατανάλωση και είναι σύμφωνο προς τους ορισμούς και τις οινολογικές πρακτικές που επιτρέπονται στο τμήμα Γ του κεφαλαίου 2 της Συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας.»
               Όνομα και διεύθυνση του παραγωγού:
               Πλήρες όνομα και διεύθυνση του αρμόδιου φορέα: Τόπος και ημερομηνία:
               National Research Institute of Brewing
               under the supervision of the Ministry of Finance of Japan
               3-7-1, Kagamiyama, Higashihiroshima, Hiroshima, Japan
               Σφραγίδα του αρμόδιου φορέα:
               Υπογραφή, όνομα και τίτλος του αρμόδιου επίσημου φορέα:
               (1) Σύμφωνα με το άρθρο 2.28 της Συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας.
               (2) Πρόκειται για τον αριθμό ιχνηλασιμότητας της παρτίδας ο οποίος χορηγείται από το NRIB.
               (3) Αναφέρατε: το μέσο μεταφοράς που χρησιμοποιείται μέχρι το σημείο εισόδου στην ΕΕ· να διευκρινιστεί το μέσο μεταφοράς (πλοίο, αεροσκάφος κ.λπ.)· το όνομα του πλοίου κ.λπ.
               (4) Αναφέρατε τις ακόλουθες πληροφορίες:
               — Εμπορική ονομασία όπως αναφέρεται στην ετικέτα (π.χ. το όνομα του παραγωγού, η αμπελουργική ζώνη, το εμπορικό σήμα κ.λπ.)
               — Όνομα της χώρας καταγωγής: [αναφέρατε «Ιαπωνία»]
               — Ονομασία της γεωγραφικής προέλευσης, κατά περίπτωση
               — Κτηθείς κατ’ όγκο αλκοολικός τίτλος
               — Χρώμα του προϊόντος (αναφέρατε «ερυθρός», «ροζέ» ή «λευκός» μόνο)
               — Κωδικός Συνδυασμένης Ονοματολογίας (κωδικός ΣΟ).
               (5) Ως περιέκτης νοείται ένα δοχείο για οίνο το οποίο δεν υπερβαίνει τα 60 λίτρα. Ο αριθμός των περιεκτών μπορεί να είναι ο αριθμός των φιαλών.
            
            
               
            Κείμενο της εικόνας
            
               Καταχωρίσεις (θέση σε ελεύθερη κυκλοφορία και έκδοση αποσπασμάτων)
               Ποσότητα
               10. Αριθμός και ημερομηνία του τελωνειακού εγγράφου περί θέσης σε ελεύθερη κυκλοφορία και του αποσπάσματος
               11. Πλήρες όνομα και διεύθυνση του παραλήπτη (απόσπασμα)
               12. Σφραγίδα της αρμόδιας αρχής
               Διαθέσιμη
               Καταχωρίστηκε
               Διαθέσιμη
               Καταχωρίστηκε
               Διαθέσιμη
               Καταχωρίστηκε
               13. Συμπληρωματικές παρατηρήσεις
            
         
      
      
         
            ΠΑΡΑΡΤΗΜΑ II
            
               
            Κείμενο της εικόνας
            
               ΥΠΟΔΕΙΓΜΑ ΑΥΤΟΠΙΣΤΟΠΟΙΗΣΗΣ ΓΙΑ ΤΙΣ ΕΙΣΑΓΩΓΕΣ ΑΜΠΕΛΟΟΙΝΙΚΩΝ ΠΡΟΪΟΝΤΩΝ ΚΑΤΑΓΩΓΗΣ ΙΑΠΩΝΙΑΣΣΤΗΝ ΕΥΡΩΠΑΪΚΗ ΕΝΩΣΗ (1)
               1. Εξαγωγέας (πλήρες όνομα και διεύθυνση)
               Τρίτη χώρα έκδοσης: ΙΑΠΩΝΙΑ
               Απλοποιημένος VI 1 Α/Α (2):
               ΕΓΓΡΑΦΟ ΓΙΑ ΤΗΝ ΕΙΣΑΓΩΓΗ ΟΙΝΩΝ,ΧΥΜΩΝ ΚΑΙ ΓΛΕΥΚΩΝ ΣΤΑΦΥΛΙΩΝ ΣΤΗΝΕΥΡΩΠΑΪΚΗ ΕΝΩΣΗ
               2. Παραλήπτης (όνομα και διεύθυνση)
               3. Σφραγίδα του τελωνείου (αποκλειστικά για υπηρεσιακή χρήση στην ΕΕ)
               4. Μέσο μεταφοράς και λεπτομέρειες μεταφοράς (3)
               5. Τόπος εκφόρτωσης (εάν διαφέρει από το 2)
               6. Περιγραφή του εισαγόμενου προϊόντος (4)
               7. Ποσότητα σε l/hl/kg
               8. Αριθμός περιεκτών (5)
               9. Πιστοποιητικό
               «Το προϊόν που περιγράφεται ανωτέρω προορίζεται για άμεση κατανάλωση από τον άνθρωπο και συμμορφώνεται με τους ορισμούς και τις οινολογικές πρακτικές που επιτρέπονται στο τμήμα Γ του κεφαλαίου 2 της Συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας. Έχει παραχθεί από παραγωγό εξουσιοδοτημένο σε ατομική βάση από την Εθνική Φορολογική Υπηρεσία της Ιαπωνίας για την παραγωγή οίνου και από το National Research Institute of Brewing (NRIB) για την αυτοπιστοποίηση. Ο παραγωγός υπόκειται σε επιθεώρηση και εποπτεία από το NRIB.»
               Όνομα, διεύθυνση και αριθμός μητρώου/άδειας του εξουσιοδοτημένου παραγωγού:
               Πλήρες όνομα και διεύθυνση του αρμόδιου φορέα: Τόπος και ημερομηνία:
               National Research Institute of Brewing
               under the supervision of the Ministry of Finance of Japan
               3-7-1, Kagamiyama, Higashihiroshima, Hiroshima, Japan
               Σφραγίδα του εξουσιοδοτημένου παραγωγού: Υπογραφή του εξουσιοδοτημένου παραγωγού:
               (1) Δυνάμει του άρθρου 2.28 της Συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας.
               (2) Πρόκειται για τον αριθμό ιχνηλασιμότητας της παρτίδας που χορηγείται από το National Research Institute of Brewing (NRIB).
               (3) Αναφέρατε: το μέσο μεταφοράς που χρησιμοποιείται μέχρι το σημείο εισόδου στην ΕΕ· να διευκρινιστεί το μέσο μεταφοράς (πλοίο, αεροσκάφος κ.λπ.)· το όνομα του πλοίου κ.λπ.
               (4) Αναφέρατε τις ακόλουθες πληροφορίες:
               — Εμπορική ονομασία όπως αναφέρεται στην ετικέτα (π.χ. το όνομα του παραγωγού, η αμπελουργική ζώνη, το εμπορικό σήμα κ.λπ.)
               — Όνομα της χώρας καταγωγής: [αναφέρατε «Ιαπωνία»]
               — Ονομασία της γεωγραφικής προέλευσης, κατά περίπτωση
               — Κτηθείς κατ’ όγκο αλκοολικός τίτλος
               — Χρώμα του προϊόντος (αναφέρατε «ερυθρός», «ροζέ» ή «λευκός» μόνο)
               — Κωδικός Συνδυασμένης Ονοματολογίας (κωδικός ΣΟ).
               (5) Ως περιέκτης νοείται ένα δοχείο για οίνο το οποίο δεν υπερβαίνει τα 60 λίτρα. Ο αριθμός των περιεκτών μπορεί να είναι ο αριθμός των φιαλών.
            
            
               
            Κείμενο της εικόνας
            
               10. ΔΕΛΤΙΟ ΑΝΑΛΥΣΗΣ (που αναφέρει τα αναλυτικά χαρακτηριστικά του ανωτέρω περιγραφόμενου προϊόντος)
               ΓΙΑ ΓΛΕΥΚΗ ΣΤΑΦΥΛΗΣ ΚΑΙ ΧΥΜΟΥΣ ΣΤΑΦΥΛΗΣ:
               Δεν απαιτούνται πληροφορίες
               ΓΙΑ ΟΙΝΟΥΣ ΚΑΙ ΜΕΡΙΚΩΣ ΖΥΜΩΘΕΝΤΑ ΓΛΕΥΚΗ ΣΤΑΦΥΛΗΣ:
               — Κτηθείς κατ'όγκο αλκοολικός τίτλος:
               ΓΙΑ ΟΛΑ ΤΑ ΠΡΟΪΟΝΤΑ:
               — Ολικό διοξείδιο του θείου κατά περιεχόμενο:
               — Ολική οξύτητα:
               Σφραγίδα του εξουσιοδοτημένου παραγωγού: Τόπος και ημερομηνία:
               Υπογραφή, όνομα και τίτλος του εξουσιοδοτημένου παραγωγού:
            
            
               
            Κείμενο της εικόνας
            
               Καταχωρίσεις (θέση σε ελεύθερη κυκλοφορία και έκδοση αποσπασμάτων)
               Ποσότητα
               11. Αριθμός και ημερομηνία του τελωνειακού εγγράφου περί θέσης σε ελεύθερη κυκλοφορία και του αποσπάσματος
               12. Πλήρες όνομα και διεύθυνση του παραλήπτη (απόσπασμα)
               13. Σφραγίδα της αρμόδιας αρχής
               Διαθέσιμη
               Καταχωρίστηκε
               Διαθέσιμη
               Καταχωρίστηκε
               Διαθέσιμη
               Καταχωρίστηκε
               14. Συμπληρωματικές παρατηρήσεις
            
         
      
      
         
            ΠΑΡΑΡΤΗΜΑ III
            Διαδικασίες αυτοπιστοποίησης
            
                     
                        1.
                     
                     
                        Το National Research Institute of Brewing, υπό την εποπτεία του Υπουργείου Οικονομικών της Ιαπωνίας,
                        
                                    α)
                                 
                                 
                                    ορίζει σε ατομική βάση τους εξουσιοδοτημένους παραγωγούς στην Ιαπωνία για τη σύνταξη των αυτοπιστοποιήσεων που αναφέρονται στο άρθρο 2.28 της Συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας·
                                 
                              
                                    β)
                                 
                                 
                                    εποπτεύει και επιθεωρεί τους εξουσιοδοτημένους παραγωγούς· και
                                 
                              
                                    γ)
                                 
                                 
                                    κοινοποιεί στην Ευρωπαϊκή Ένωση:
                                    
                                                —
                                             
                                             
                                                δύο φορές ετησίως, κατά τους μήνες Ιανουάριο και Ιούλιο, τα ονόματα και τις διευθύνσεις των εξουσιοδοτημένων παραγωγών, μαζί με τους επίσημους αριθμούς καταχώρισής τους, και
                                             
                                          
                                                —
                                             
                                             
                                                χωρίς καθυστέρηση, οποιαδήποτε τροποποίηση των ονομάτων και των διευθύνσεων ή τυχόν διαγραφή εξουσιοδοτημένων παραγωγών.
                                             
                                          
                              
                  
                     
                        2.
                     
                     
                        Η Ευρωπαϊκή Ένωση δημοσιεύει και επικαιροποιεί χωρίς καθυστέρηση τα ονόματα και τις διευθύνσεις των εξουσιοδοτημένων παραγωγών σε κατάλογο με τίτλο «Αρμόδιες αρχές τρίτων χωρών, ορισθέντα εργαστήρια και εξουσιοδοτημένοι οινοπαραγωγοί και μεταποιητές για την κατάρτιση εγγράφων VI-1 για τις εισαγωγές οίνου στην ΕΕ», ο οποίος είναι διαθέσιμος στον επίσημο δικτυακό τόπο της Ευρωπαϊκής Επιτροπής:
                        ec.europa.eu/agriculture/sites/agriculture/files/wine/lists/06.pdf.